Babelscape/SREDFM huggingface dataset:
Αλέξανδρος Ε΄ της Μακεδονίας

Ο Αλέξανδρος Ε΄ της Μακεδονίας (τέλη 4ου – αρχές 3ου αι. π.Χ.) από τη Δυναστεία των Αντιπατριδών ήταν ο τρίτος και νεώτερος γιος του Κάσσανδρου και της Θεσσαλονίκης, ετεροθαλής αδελφής του Μεγάλου Αλεξάνδρου. Ανέβηκε στον θρόνο το 297 π.Χ., μετά τον θάνατο του αδελφού του Φιλίππου Δ΄, ο οποίος είχε διαδεχτεί τον Κάσσανδρο, και συμβασίλευσε με τον άλλο αδελφό του, τον Αντίπατρο Β΄ μέχρι το 294. Όταν ο Αντίπατρος Β΄ δολοφόνησε τη μητέρα τους, διότι πίστευε πως ευνοούσε τον Αλέξανδρο Ε΄ , τα δύο αδέλφια ήρθαν σε ρήξη. Ο Αλέξανδρος Ε΄ ζήτησε τη βοήθεια του Πύρρου και του Δημητρίου Α΄ του Πολιορκητή για να τον βοηθήσουν να επανέλθει στο θρόνο. Στον Πύρρο προσέφερε ως αντάλλαγμα τις παραθαλάσσιες εκτάσεις της Μακεδονίας μαζί με τις Επαρχίες της Αμβρακίας, Ακαρνανίας και Αμφιλοχίας. Ο Πύρρος τις κατέλαβε μαζί με το υπόλοιπο βασίλειο της Μακεδονίας, το οποίο παρέδωσε στον Αλέξανδρο Ε΄.. 

Σύμφωνα με τον Πλούταρχο, όταν ο Δημήτριος Α΄ ο Πολιορκητής εμφανίστηκε, το 294, τα δύο αδέλφια είχαν ήδη συμφιλιωθεί. Ο Αλέξανδρος Ε΄ υποδέχθηκε τον Δημήτριο Α΄ στο Δίον, επιφανειακά φιλικά, αλλά γρήγορα δημιουργήθηκε κλίμα καχυποψίας ανάμεσά τους και σχεδίασαν και οι δύο μυστικά την εξόντωση του άλλου. Ο Δημήτριος Α΄ φαίνεται να ειδοποιήθηκε πριν από ένα δείπνο πως ο Αλέξανδρος προετοίμαζε τη δολοφονία του και πήρε μέτρα ασφάλειας. Την επόμενη ημέρα ανακοίνωσε πως έπρεπε να φύγει εσπευσμένα. Ο Αλέξανδρος Ε΄ τον συνόδευσε μέχρι τη Λάρισσα, όπου ο Δημήτριος διέταξε να τον δολοφονήσουν μετά το τέλος ενός δείπνου.
Ανδρόνικος Άγγελος

Ο Ανδρόνικος (1133 - 1185) από τον Οίκο των Αγγέλων ήταν γιος του Κωνσταντίνου Αγγέλου και της Θεοδώρας Κομνηνής. Κατά τη διάρκεια της βασιλείας του ξαδέλφου του, Μανουήλ Α΄ Κομνηνού, υπηρετούσε χωρίς επιτυχία ως στρατιωτικός διοικητής εναντίον των Σελτζούκων Τούρκων και ως απεσταλμένος στο Βασίλειο της Ιερουσαλήμ. Μετά το θάνατο του Μανουήλ, το 1182 στάλθηκε για να σταματήσει την εξέγερση του Ανδρόνικου Α΄ Κομνηνού, αλλά ηττήθηκε και τελικά του επαναστάτησε. Λίγο αργότερα, οδήγησε μια αποτυχημένη συνωμοσία κορυφαίων αριστοκρατών εναντίον του Ανδρόνικου Α΄. Όταν ανακαλύφθηκε, ο Ανδρόνικος Άγγελος και οι γιοι του έφυγαν από την αυτοκρατορία, καταλήγοντας στην Άκρα, όπου πέθανε. Ήταν ο πατέρας των αυτοκράτορων Ισαακίου Β΄ και Αλεξίου Γ΄.
Αντουάν Γκενέ

Ο Αντουάν Γκενέ ("Antoine Guenée", 23 Νοεμβρίου 1717 – 27 Νοεμβρίου 1803) ήταν Γάλλος Ρωμαιοκαθολικός ιερέας και συγγραφέας, που έγραψε έργα απολογητικά του Χριστιανισμού. Μεταξύ των έργων του το γνωστότερο, που έχει μεταφρασθεί σε περισσότερες από είκοσι γλώσσες και επανεκδίδεται συχνά, είναι το "Επιστολαί ενίων Εβραίων, Πορτογάλων, Γερμανών και Πολωνών προς τον Κον. Βολταίρον" (1769). Το περιεχόμενό του, μία ανασκευή των επιχειρημάτων του Βολταίρου, είναι μία υπεράσπιση της Αγίας Γραφής και όχι της εβραϊκής θρησκείας.
Γενούζης

Ο Γενούζης ή Ιανούζης ("Γενούζ") ήταν αρνησίθρησκος Οθωμανός ναύαρχος, που έδρασε κατά την Άλωση της Κωνσταντινούπολης (1453). Είχε αποκτήσει την εξαιρετική εύνοια του σουλτάνου Μωάμεθ Β΄ και διορίσθηκε παρά τη μικρή του ηλικία αρχιναύαρχος του οθωμανικού στόλου. Ως τέτοιος, ανέλαβε το 1455 να τιμωρήσει τους Λατίνους που κατοικούσαν στα νησιά Νάξος, Πάρος, Ρόδος, Κως και άλλα, επειδή τροφοδοτούσαν τους Ισπανούς πειρατές. Στην αποστολή του όμως αυτή απέτυχε, παρά το γεγονός ότι κατέλαβε χωρίς μάχη τη Νέα Φώκαια. Για τον λόγο αυτό περιέπεσε στη δυσμένεια του Μωάμεθ Β΄ και μετά από λίγο καιρό θανατώθηκε.
Τρίαινα του Παράκας

Η Τρίαινα του Παράκας ή Τρίαινα των Άνδεων ή Κηροπήγιο του Παράκας, είναι ένας προϊστορικός γεωγλυφικός σχηματισμός πάνω σε αμμώδες έδαφος στη βόρεια πλευρά της χερσονήσου Παράκας στο Περού. Κεραμικά σκεύη που βρέθηκαν στην γύρω περιοχή χρονολογούνται στο 200 π.Χ., την περίοδο που άκμασε ο πολιτισμός των Παράκας.Ο ακριβής προσδιορισμός του σχηματισμού είναι αδύνατος καθώς δημιουργήθηκε με αφαίρεση της άμμου.
Νιρ Κλίγκερ

Ο Νιρ Κλίγκερ είναι Ισραηλινός πρώην ποδοσφαιριστής και προπονητής ποδοσφαίρου. Ως ποδοσφαιριστής αγωνίστηκε στην Μακάμπι Χάιφα και στη Μακάμπι Τελ Αβίβ. Επιπλέον, συμμετείχε στην Εθνική Βουλγαρίας για 10 χρόνια. Στη συνέχεια ακολούθησε καριέρα προπονητή. Εργάστηκε κυρίως σε ομάδες του Ισραήλ και της Κύπρου.
Λιονέλ Τερέ

O Λιονέλ Τερέ (Lionel Terray) (25 Ιουλίου 1921, Γκρενόμπλ – 19 Σεπτεμβρίου, 1965 Βερκόρ) ήταν Γάλλος ορειβάτης. Είναι γνωστός για μεγάλο αριθμό πρώτων αναβάσεων, με γνωστότερες εκείνη του Μακαλού στα Ιμαλάια (με τον Ζαν Κουζί στις 15 Μαΐου 1955) και του Φιτζ-Ρόι στην Παταγονία, στις Άνδεις (με τον Γκουΐντο Μανιόνε το 1952).
Ζαν-Λυκ Μπιλοντώ

Ο Ζαν-Λυκ Μπιλοντώ (γέννηση: 4 Νοεμβρίου 1990) είναι καναδός ηθοποιός. Έγινε γνωστός από τη συμμετοχή του στη σειρά "Baby Daddy", ως Μπεν Γουίλερ, του ABC Family. Ο Μπιλοντό έχει εμφανιστεί σε διάφορες τηλεοπτικές σειρές μεταξύ των οποίων είναι το Kyle XY. Στην καταγωγή είναι Γαλλο-Καναδός.
Γιώργος Μανθάτης

Ο Γιώργος Μανθάτης (Σόφια, 11 Μαΐου 1997) είναι Έλληνας διεθνής (με τις μικρές εθνικές ομάδες) ποδοσφαιριστής, ο οποίος αγωνίζεται ως μεσοεπιθετικός για τον Παναιτωλικό.
Μπέορτρικ του Ουέσσεξ

Ο Μπέορτρικ του Ουέσσεξ, βασιλιάς του Ουέσσεξ (786 - 802) ήταν διάδοχος του Κίνεγουλφ του Ουέσσεξ.
Ο Μπέορτρικ ήταν στενός σύμμαχος του Όφα της Μερκίας συγκάλεσε την "Σύνοδο του Τσέλσι" (787), στην συνέχεια παντρεύτηκε την κόρη του Ίντμπουρ (789). Η γη που βρισκόταν στα σύνορα της Μερκίας και του Ουέσσεξ κυβερνήθηκε από τον Όφα κάτι που φάνηκε από τα διατάγματα τα οποία εκδόθηκαν από τον Όφα και τον γιο του Έγκφριθ της Μερκίας. Οι Δυτικοί Σάξονες χρησιμοποιούσαν το νόμισμα του Όφα κάτι που φάνηκε από τα νομισματικά ίχνη στην ευρύτερη περιοχή από τον Άνω Τάμεση μέχρι το Γουέρχαμ. Την εποχή της βασιλείας του Μπέορτρικ πραγματοποιήθηκε επίθεση των Βίκινγκ στην ακτή του Ντόρσετ (789) στην οποία σκότωσαν και έναν βασιλικό αξιωματούχο.

Μετά τον θάνατο του Όφα η εξουσία της Μερκίας εξασθένησε και ο Μπέορτρικ κατόρθωσε να κερδίσει την ανεξαρτησία του, τα νομίσματα που κυκλοφόρησαν εκείνη την περίοδο αποδεικνύουν ότι εισήγαγε νομισματικό σύστημα. Τα νέα νομίσματα βρέθηκαν το 1854 δύο μίλια έξω από το Άντοβερ. Σε δυο χρόνια ο διάδοχος του Όφα Κοένγουλφ της Μερκίας κατόρθωσε να ανακτήσει την εξουσία στο Ουέσσεξ, μετά το 799 ο Μπεορτρίκ επανήλθε στην ίδια σχέση υποτέλειας με την Μερκία όπως πριν τον θάνατο του Όφα.
Ο Άσσερ ιστορικός στην αυλή του Αλφρέδου του Μέγα αναφέρει μια ιστορία σχετικά με τον θάνατο του Μπέορτρικ, πέθανε δηλητηριασθείς κατά λάθος από την γυναίκα του Ίντμπουρ η οποία εισήλθε στην συνέχεια σε ένα μοναστήρι μέχρι την εποχή που βρήκε έναν άντρα. Η προέλευση της ιστορίας είναι αμφίβολη το Αγγλοσαξωνικό χρονικό αναφέρει ότι τάφηκε στο Γουέρχαμ στην εκκλησία της Αγίας Μαρίας.
Κρμπέτα

Η Κρμπέτα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Βουτσίλοβατς

Το Βουτσίλοβατς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Στρέπτσι

Το Στρέπτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Κρέπσιτς

Το Κρέπσιτς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Νίκος Φλουρέντζος

Ο Νίκος Φλουρέντζος είναι Ελληνοκύπριος επιχειρηματίας και πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ.
Ημέρα της Γνώσης

μικρογραφία|345x345εσ|Μια συνηθισμένη Ημέρα της Γνώσης στην Ρωσία
Η Ημέρα της Γνώσης (), η οποία συχνά ονομάζεται απλά ως 1η Σεπτεμβρίου, είναι η ημέρα που παραδοσιακά το σχολικό έτος ξεκινά στη Ρωσία και σε πολλές άλλες πρώην Σοβιετικές δημοκρατίες, καθώς και άλλες χώρες του πρώην Ανατολικού Μπλοκ, εκτός από τη Ρουμανία, στην οποία εμπίπτει στις 11 Σεπτεμβρίου, και την πρώην Ανατολική Γερμανία στην οποία ποικίλλει ανάλογα με συντονισμένο τρόπο.
Γιώργος Φάνος

Ο Γιώργος Φάνος ήταν Κύπριος γιατρός και ποιητής. Γεννήθηκε στη Λευκωσία το 1918. Σπούδασε ιατρική στην Αθήνα. Επιστρέφοντας στην Κύπρο άσκησε το επάγγελμα του γιατρού στην Αμμόχωστο, από το 1942 έως το 1974. Μετά την τουρκική εισβολή του 1974 εγκαταστάθηκε στην Πάφο όπου συνέχισε να εργάζεται ως γιατρός.

Ασχολήθηκε με την ποίηση, την πεζογραφία (γράφοντας με το ψευδώνυμο "Σύλβιος Μιράντης") και την κριτική μελέτη. Συνεργασίες του φιλοξενήθηκαν κατά καιρούς σε ελλαδικά και κυπριακά έντυπα. 

Εξέδωσε δύο ποιητικές συλλογές:
*"Στον Μακάριο Γ΄" (1959)
*"Βορά στη Μπόρα" (1965)

Στα ποιήματά του είναι έντονος ο προσωπικός, αυτοβιογραφικός τόνος. Παρά τους πεζολογικούς ρυθμούς που υιοθετούνται, τα χαρακτηριστικά της ποιητικής του δημιουργίας παραπέμπουν στο κυρίαρχο μεσοπολεμικά κίνημα του νεοσυμβολισμού.

Απεβίωσε το 1994 στην Πάφο.
Ζαμπιβάκα

thumb|right|300px|Ο Ζαμπιβάκα
Ο Ζαμπιβάκα (Ρωσικά: Забива́ка) είναι ένας ανθρωπόμορφος λύκος, η επίσημη μασκότ του Παγκοσμίου Κυπέλλου Ποδοσφαίρου 2018, που θα διεξαχθεί στη Ρωσία. Είναι ένας λύκος με καφέ και άσπρη γούνα που φοράει ένα μπλουζάκι με τις λέξεις RUSSIA 2018 και πορτοκαλί αθλητικά γυαλιά, μερικές φορές βαλμένα άλλες όχι. Ο συνδυασμός λευκού, μπλε και κόκκινου σε μπλουζάκι και σορτς αντιπροσωπεύει τα εθνικά χρώματα της ρωσικής ομάδας. Σχεδιασμένος από την φοιτήτρια σχεδιασμού Εκατερίνα Μποτσάροβα.

Επιλέχθηκε μέσω διαδικτυακής ψηφοφορίας. Τα αποτελέσματα της ψηφοφορίας ανακοινώθηκαν στις 22 Οκτωβρίου 2016 στο πρόγραμμα «Evening Urgant» στο Πέρβιυ Κανάλ (Первый канал).
Panasonic

Η Panasonic Corporation είναι μια ιαπωνική πολυεθνική εταιρεία ηλεκτρονικών ειδών που εδρεύει στο Kadoma της Οσάκα, στην Ιαπωνία. Παλαιότερα ήταν γνωστή ως Matsushita Electric Industrial Co, ενώ η ονομασία Panasonic ήταν μόνο εμπορική, μέχρι το 2008 που η εταιρεία μετονομάστηκε εξ ολοκλήρου σε Panasonic. Παράγει από επαναφορτιζόμενες μπαταρίες μέχρι τηλεοράσεις και φωτογραφικές μηχανές. Σύμφωνα με την ίδια, είναι No 1 στις πωλήσεις ασύρματων τηλεφώνων. Αντιπρόσωπος και επίσημος εισαγωγέας της Panasonic στην Ελλάδα είναι ο επιχειρηματίας Δημήτρης Κοντομηνάς.
Μποντέριστε

Το Μποντέριστε (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Λιουτομέρ

Το Λιουτομέρ (προφέρεται ˈljuːtɔmɛɾ, γερμανικά: Luttenberg in der Steiermark, σλοβενικά: Ljutomer) είναι πόλη στη βορειοανατολική Σλοβενία, περίπου 40 χλμ. ανατολικά του Μάριμπορ. Είναι η έδρα του Δήμου Λιουτομέρ. Παραδοσιακά, ήταν μέρος της περιοχής της Στυρίας. Σήμερα περιλαμβάνεται στην Στατιστική Περιοχή Μούρα. Η οικονομία του Λιουτομέρ βασίζεται σε μεγάλο βαθμό στην καλλιέργεια σταφυλιών και την παραγωγή κρασιού.
Βουγίτσιτσι

Το Βουγίτσιτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Λάνιστα

Η Λάνιστα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Τσάντε

Το Τσάντε (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Μπουζέκαρα

Το Μπουζέκαρα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Ράζλγιεβο

Το Ράζλγιεβο (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Ομερμπεγκόβατσα

Η Ομερμπεγκόβατσα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Μεγάλη Δούκισσα Μαρία Νικολάγιεβνα της Ρωσίας

Η Μεγάλη Δούκισσα Μαρία Νικολάγιεβνα της Ρωσίας (14 Ιουνίου 1899 - 17 Ιουλίου 1918) ήταν η τρίτη κόρη του Τσάρου Νικολάου Β' της Ρωσίας και της Τσαρίνας Αλεξάνδρας. Η δολοφονία της μετά τη ρωσική επανάσταση του 1917 είχε ως αποτέλεσμα την αγιοποίησή της από την Ρωσική Ορθόδοξη Εκκλησία.

Κατά τη διάρκεια της ζωής της, η Μαρία, πολύ νέα για να γίνει νοσοκόμα του Ερυθρού Σταυρού όπως οι μεγαλύτερες αδελφές της κατά τη διάρκεια του Α' Παγκοσμίου Πολέμου, ήταν χρηματοδότρια ενός νοσοκομείου και επισκέφθηκε πληγωμένους στρατιώτες. Κατά τη διάρκεια της ζωής της γνώρισε το ενδιαφέρον της για τη ζωή των στρατιωτών. Η ερωτική Μαρία είχε μια σειρά αθώων έρωτων στους νέους άνδρες που γνώρισε, ξεκινώντας από μικρή ηλικία. Ήλπιζε να παντρευτεί και να κάνει μια μεγάλη οικογένεια.

Ήταν μια μεγαλύτερη αδερφή της Αναστασίας της Ρωσίας, της οποίας η εικαζόμενη απόδραση από τη τρομερή δολοφονία της αυτοκρατορικής οικογένειας από τους μπολσεβίκους φημολογούταν για σχεδόν 90 χρόνια. Ωστόσο, αργότερα αποδείχθηκε ότι η Αναστασία δεν διέφυγε. Στη δεκαετία του 1990, προτάθηκε ότι η Μαρία θα μπορούσε να ήταν η μεγάλη Δούκισσα της οποίας τα λείψανα έλειπαν από τον τάφο των Ρομανώφ που ανακαλύφθηκε κοντά στο Γεκατερίνμπουργκ της Ρωσίας και ανασκάφηκε το 1991. Ωστόσο, εντοπίστηκαν περαιτέρω απομεινάρια το 2007 και το τεστ DNA έδειξε ότι ολόκληρη η αυτοκρατορική οικογένεια δολοφονήθηκε το 1918.
Ογκρατζένοβατς

Το Ογκρατζένοβατς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Ρέπινο Μπρντο

Το Ρέπινο Μπρντο (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Ντόνγι Ράχιτς

Το Ντόνγι Ράχιτς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Σάντιτσι

Το Σάντιτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Μπιβίν του Γκορζ

Ο Μπιβίν του Γκορζ ("Bivin de Vienne", πέθανε το 863) ήταν Φράγκος ευγενής, ο οποίος νυμφεύτηκε τη Ριχίλδη, κόρη του Μπόζο του "πρεσβύτερου". Με αυτό τον γάμο έγινε ο νέος γενάρχης του Οίκου των Μποζονιδών.
White Bird

Το White Bird είναι τραγούδι του 1969, από το ψυχεδελικό ροκ συγκρότημα του Σαν Φρανσίσκο It's a Beautiful Day. Είναι σύνθεση του Ντέιβιντ Λαφλάμ και της τότε συζύγου του Λίντα Λαφλάμ, το γένος Νέσκα. Το τραγούδι περιλαμβάνεται στο ομώνυμο, πρώτο άλμπουμ του γκρουπ, "It's a Beautiful Day" ( Columbia, 1969).

Κατηγορία:Singles του 1969
Κατηγορία:Τραγούδια του 1969
Μπόζο της Προβηγκίας

Ο Μπόζο της Προβηγκίας ("Boson de Provence", 844 - 11 Ιανουαρίου 887) από τον Οίκο των Μπιβινιδών ήταν Φράγκος ευγενής, βασιλιάς της Κάτω Βουργουνδίας και της Προβηγκίας (879 - 887).
Μελχιόρ Βούλπιους

Ο Μελχιόρ Βούλπιους (Melchior Vulpius, Βάσουνγκεν 1570; – Βαϊμάρη ενταφ. 7 Αυγούστου 1615 ) ήταν Γερμανός συνθέτης και τραγουδιστής, από τους σημαντικότερους της προτεσταντικής Γερμανίας και ο σημαντικότερος συνθέτης προτεσταντικών εκκλησιαστικών ασμάτων της εποχής του.
Κρίστιαν Κόλμαν

O Κρίστιαν Κόλμαν (6 Μαρτίου 1996) είναι Αμερικανός αθλητής του στίβου. Είναι αθλητής της ομάδας Τενεσί.
Ο κυρίαρχος του παιχνιδιού

Ο κυρίαρχος του παιχνιδιού (αγγλικά: Best Player) είναι αμερικανική κωμική τηλεοπτική ταινία , η οποία προβλήθηκε στις 12 Μαρτίου 2011. Στην Ελλάδα, η ταινία προβλήθηκε στις 28 Δεκεμβρίου 2015. Στην ταινία πρωταγωνιστούν οι Τζέρι Τρέινορ και Τζενέτ ΜακΚέρντι. Τα γυρίσματα της ταινίας ξεκίνησαν στις 24 Οκτωβρίου 2009 στο Βανκούβερ του Καναδά και τελείωσαν στις 18 Νοεμβρίου του ίδιου έτους.
Πολιορκία της Καμάρτζα

Η Πολιορκία της Καμάρτζα έλαβε χώρα επί δυο μήνες το 729 κοντά στη Σαμαρκάνδη (σημ. Ουζμπεκιστάν) μεταξύ των Αράβων του Χαλιφάτου των Ομεϋαδών και του τουρκικού χαγανάτου των Τουργκές, με τους οποίους είχαν συμμαχήσει και οι ντόπιοι Σόγδιοι. Η αραβική κατάκτηση της Υπερωξειανής είχε αναστραφεί την δεκαετία του 720 εξαιτίας των εξεγέρσεων των Σόγδιων ηγεμόνων και των εισβολών των Τουργκές. Όταν οι Τουργκές υπό την προσωπική ηγεσία του χαγάνου Σουλούκ επιτέθηκαν στην Καμάρτζα το 729, το φρούριο είχε απομείνει ως ένα από τα τελευταία ερείσματα των Αράβων στην Υπερωξειανή. Η επακόλουθη πολιορκία, για την οποία σώζεται λεπτομερής περιγραφή στην ιστορία του αλ-Ταμπαρί, διήρκεσε 58 ημέρες και έληξε με την εκκένωση του φρουρίου από την αραβική φρουρά κατόπιν διαπραγματεύσεων. Η πείσμων άμυνα της Καμάρτζα υμνήθηκε στην αραβική λογοτεχνία, αλλά η αραβική εξουσία στην Υπερωξειανή καταλύθηκε πλήρως μετά την Μάχη της Στενωπού δυο χρόνια αργότερα. Μόνο μετά το 738, όταν κατέρρευσε το χαγανάτο των Τουργκές, κατάφεραν οι Άραβες να αποκαταστήσουν τον έλεγχό τους στην περιοχή.
Άλμπατρος του Βόρειου Ειρηνικού

Τα Άλμπατρος του Βόρειου Ειρηνικού είναι θαλάσσια πελαγικά πτηνά της οικογένειας των Διομηδειιδών. Η επιστημονική ονομασία του γένους είναι "Phoebastria" και περιλαμβάνει 10 είδη, εκ των οποίων τα 4 ζουν μέχρι σήμερα. Αποτελούν τα πιο τροπικά είδη άλμπατρος, με δύο είδη ("P. immutabilis" & "P. nigripes") να αναπαράγονται στα Βορειοδυτικά Χαβανέζικα Νησιά, ένα στα υπο-τροπικά νησιά νότια της Ιαπωνίας ("P. albatros"), κι ένα να αναπαράγεται στον Ισημερινό ("P. irrorata").
Γ΄ Ισλαμικός Εμφύλιος Πόλεμος

Ο Γ΄ Ισλαμικός Εμφύλιος Πόλεμος, γνωστός στην αραβική ιστοριογραφία ως η Τρίτη Φίτνα (, αλ-Φίτνα αθ-Θάλιθα), ήταν μια σειρά εμφύλιων πολέμων και εξεγέρσεων κατά του Χαλιφάτου των Ομεϋαδών, που ξεκίνησαν με την πτώση του χαλίφη Ουαλίντ Β΄ το 744 και έληξαν με την επικράτηση του Μαρουάν Β΄ επί των διάφορων επαναστατών και αντιζήλων για το χαλιφάτο το 747. Παρόλα αυτά, η εξουσία των Ομεϋαδών είχε κλονιστεί γερά, και ο Μαρουάν δεν κατάφερε να την αποκαταστήσει πλήρως. Η εμφύλια σύγκρουση βρήκε τη συνέχειά της στην Επανάσταση των Αββασιδών (746-750), που ξέσπασε στο Χορασάν και κατέληξε στην ανατροπή των Ομεϋαδών και την ίδρυση του Χαλιφάτου των Αββασιδών το 749/750. Ως εκ τούτου μια σαφής χρονολογική οροθεσία του τέλους του Γ΄ Ισλαμικού Εμφυλίου δεν είναι δυνατή.
Τευτβέργα

Η Τευτβέργα ("Teutberge", ... - 11 Νοεμβρίου 875) μέλος του Οίκου των Μποζονιδών σύζυγος του Καρολίδη βασιλιά Λοθαρίου Β΄ ήταν κόρη του Μπόζο του πρεσβύτερου και αδελφή του Χούκμπερτ ηγούμενου στο αββαείο του Αγίου Μαυρικίου.
Για πολιτικούς λόγους πιέστηκε να παντρευτεί τον Λοθάριο Β΄ της Λοθαριγγίας από την αυτοκρατορική δυναστεία των Καρολιδών, τον δεύτερο γιο του αυτοκράτορα Λοθαρίου Α΄. Την εποχή του γάμου τους ο Λοθάριος Β΄ είχε ερωμένη την Βαλδράδα η οποία σύμφωνα με τον ιστορικό Μπαρόν Ερνούφ καταγόταν από ευγενή οικογένεια Κέλτικης καταγωγής, ο αδελφός της Θίτγκοντ ήταν επίσκοπος του Τριρ και ο θείος της Γκαντέρ ήταν αρχιεπίσκοπος της Κολωνίας, σύμφωνα με τα Χρονικά του Νοβιάνς ήταν αδελφή του Γκαντέρ. Σύμφωνα με τα Βίτα Σανκτί Ντεικόλι η Βαλδράδα ήταν συγγενής με τον Έμπερχαρντ Β΄, κόμη του Στρασβούργου από την οικογένεια των Ετιχονιδών.
Αμέσως μετά τον γάμο της πέθανε ο πεθερός της και ο σύζυγος της κληρονόμησε ολόκληρη την περιοχή δυτικά του Ρήνου που επεκτεινόταν από την Βόρεια Θάλασσα μέχρι τα βουνά του Ιούρα. Η Τευτβέργα δεν μπορούσε να του κάνει παιδιά και ο Λοθάριος ξεκινήσει έντονες προσπάθειες να ακυρώσει τον γάμο τους προκειμένου να παντρευτεί την ερωμένη του Βαλδράδα, προσπάθησε να κερδίσει την υποστήριξη των θείων του Καρόλου του Φαλακρού και Λουδοβίκου του Γερμανικού προκειμένου να πετύχει τον στόχο του για διαζύγιο αλλά ο Κάρολος αντιτάχτηκε.
Χούκμπερτ

Ο Χούκμπερτ ("Hucbert"· σημερινή γαλλική γραφή: "Hubert"· 820 - 864) ήταν Φράγκος ευγενής, μέλος του Οίκου των Μποζονιδών, γιος του Μπόζο του Πρεσβύτερου και αδελφός της Τευβέργας, η οποία ήταν σύζυγος του Καρολίδη βασιλιά Λοθαρίου Β΄ της Λοθαριγγίας. Ο Χούκμπερτ ήταν σε όλη την διάρκεια της ζωής του ηγούμενος στο αββαείο του Αγίου Μαυρικίου.

Οι προσπάθειες του γαμπρού του Λοθάριου επικεντρώθηκαν στο διαζύγιο του με την σύζυγο του Τευτβέργα. Για να πετύχει τον σκοπό του ζήτησε την υποστήριξη των θείων του Λουδοβίκου του Γερμανικού και Καρόλου του Φαλακρού. Ο Χάκμπερτ αντέδρασε σκληρά και προχώρησε σε ένοπλες ενέργειες προκειμένου να υποστηρίξει την αδελφή του.

Ο Χούκμπερτ ήταν πατέρας του Θεοβάλδου του Αρλ (854 - 895).
Σία Κοσιώνη

Η Σία Κοσιώνη (Αθήνα, 16 Μαΐου 1980) είναι Ελληνίδα δημοσιογράφος και παρουσιάστρια. Έγινε ευρέως γνωστή από την παρουσίαση του κεντρικού δελτίου ειδήσεων του ΣΚΑΪ.
Το πνεύμα του μελισσιού

Το πνεύμα του μελισσιού (πρωτότυπος τίτλος: El espíritu de la colmena) είναι ισπανική ταινία του 1973 σε σκηνοθεσία του Βίκτορ Ερίθε.

Κέρδισε το Χρυσό Κοχύλι (Golden Shell) στο κινηματογραφικό φεστιβάλ του Σαν Σεμπαστιάν.
Χούμα

Η Χούμα ή Ούμα () είναι ένα βλαχοχώρι στα νοτιοανατολικά της Βόρειας Μακεδονίας, που βρίσκεται στον δήμο Γευγελής, πολύ κοντά στα σύνορα με την Ελλάδα. Το χωριό είχε 1 κάτοικο κατά το 2002. Είναι το μόνο βλαχοχώρι του Πάικου που έμεινε εκτός ελληνικών συνόρων. Το χειμώνα δεν έχει κατοίκους και οι παλιοί βλαχόφωνοι κάτοικοι έχουν μετακομίσει στη Γευγελή στα Σκόπια ή στην Ελλάδα.
Βιομηχανικό Μουσείο Ερμούπολης

Το Βιομηχανικό Μουσείο Ερμούπολης είναι μουσείο στην Ερμούπολη της Σύρου, το οποίο ιδρύθηκε το 2000 από το Κέντρο Τεχνικού Πολιτισμού. Βρίσκεται ακριβώς απέναντι από το Γενικό Νοσοκομείο Σύρου και στεγάζεται σε τέσσερα βιομηχανικά κτίρια του 19ου αιώνα: το Βυρσοδεψείο Κορνηλάκη, το Σκαγιοποιείο Αναιρούση, το Υφαντουργείο Βελισσαρόπουλου και το Χρωματουργείο Κατσιμάντη.

Στους χώρους του φιλοξενείται μια μεγάλη συλλογή εργαλείων, εξοπλισμού και μηχανημάτων της χρυσής βιομηχανικής εποχής από εργαστήρια λουκουμοποιίας, κλωστοϋφαντουργίας, βυρσοδεψίας, τυπογραφίας, μηχανουργίας και υαλουργίας. Έχει δημιουργηθεί επίσης ψηφιακό αρχείο εικόνας και ήχου με μαρτυρίες εργατών, χάρτες, σχέδια και μια τρισδιάστατη απεικόνιση βιομηχανικών κτιρίων της εποχής.

Ανάμεσα στα εκθέματα είναι και το Enfield 8000, το πρώτο ηλεκτρικό αυτοκίνητο της Ελλάδας, το οποίο κατασκευάστηκε στις εγκαταστάσεις του Νεωρίου Σύρου, αλλά και ευρήματα από το ναυάγιο του ατμόπλοιου Πατρίς.
Μεγάλη Δούκισσα Τατιάνα Νικολάγιεβνα της Ρωσίας

Η Μεγάλη Δούκισσα Τατιάνα Νικολάγιεβνα της Ρωσίας (10 Ιουνίου 1897 - 17 Ιουλίου 1918) ήταν η δεύτερη κόρη του Τσάρου Νικολάου Β΄ της Ρωσίας, του τελευταίου μονάρχη της Ρωσίας, και της Τσαρίνας Αλεξάνδρας της Έσσης. Γεννήθηκε στο Πέτερχοφ της Αγίας Πετρούπολης.

Ήταν η πιο γνωστή από τις τρεις αδελφές της κατά τη διάρκεια της ζωής της και επικεφαλής των επιτροπών του Ερυθρού Σταυρού κατά τη διάρκεια του Α' Παγκοσμίου Πολέμου. Όπως η μεγαλύτερη αδελφή της, η Μεγάλη Δούκισσα Όλγα Νικολάγιεβνα της Ρωσίας, βοηθούσαν τραυματίες στρατιώτες σε στρατιωτικό νοσοκομείο από το 1914 έως το 1917, μετά την πρώτη ρωσική επανάσταση του 1917.

Η εκτέλεση της από τους κομμουνιστές επαναστάτες στις 17 Ιουλίου 1918 οδήγησε στην αγιοποίησή της από τη Ρωσική Ορθόδοξη Εκκλησία. Ήταν μια μικρότερη αδελφή της Μεγάλης Δούκισσας Όλγας και μια μεγαλύτερη αδερφή της Μεγάλης Δούκισσας Μαρίας, της Μεγάλης Δούκισσας Αναστασίας και του Αλεξέι Νικολάγιεβιτς, Τσάρεβιτς της Ρωσίας. Όλες οι αδελφές φημολογήθηκαν ψευδώς ότι επέζησαν της εκτέλεσης και δεκάδες απατεώνισσες ισχυρίστηκαν ότι επέμεναν ότι ήταν οι επιζώντες Ρομάνοφ. Ο συγγραφέας Michael Occleshaw σκέφτηκε ότι μια γυναίκα με την ονομασία Λαρίσα Τυδώρ θα μπορούσε να ήταν η Τατιάνα. Ωστόσο, όλοι οι Ρομάνοφ, όπως η Όλγα, η Τατιάνα, η Μαρία και η Αναστασία, σκοτώθηκαν από τους Μπολσεβίκους.
Ας Σουλαϊγίλ

Το Αλ Σουλαϊγίλ (αραβικά: السليل) ή Ας Σουλαϊγίλ είναι μια πόλη στην Επαρχία Αρ Ριγιάντ στην Σαουδική Αραβία. Βρίσκεται περίπου 575 χλμ. νότια του Ριάντ και 80 χλμ βορειοανατολικά του Ουάντι αντ-Νταουασίρ, μια άλλη σχετικά μεγάλη πόλη. Έχει μέγεθος περίπου 25 τετραγωνικά χιλιόμετρα και πληθυσμό σχεδόν 26.000 κατοίκων. Το τοπίο είναι χαρακτηριστικό της ερήμου και το κλίμα είναι εξαιρετικά άγονο. Η θερμοκρασία το καλοκαίρι από τα μέσα Ιουνίου έως τα μέσα Αυγούστου, μπορεί να φτάσει μέχρι και τους 50 βαθμούς Κελσίου.

Οι βροχοπτώσεις είναι σπάνιες, μερικές φορές δεν βρέχει επί έναν ολόκληρο χρόνο, ωστόσο έχουν καταγραφεί μερικές έντονες βροχές και καταιγίδες τον Μάρτιο και τον Απρίλιο, τα τελευταία χρόνια. Οι χειμώνες είναι ήπιοι με λίγες εξαιρέσεις τις κρύες μέρες, συνήθως κατά τους μήνες Ιανουάριο και Φεβρουάριο.

Το Αλ Σουλαϊγίλ βρίσκεται στην νότια επαρχία Ριάντ. Μαζί με την κοντινή πόλη Ουάντι αντ-Νταουασίρ, αυτές είναι οι κύριες πόλεις της περιοχής, η οποία θεωρείται μια από τις πλουσιότερες γεωργικές περιοχές στο βασίλειο, αν και προς τα ανατολικά είναι πολύ κοντά στη μεγαλύτερη συνεχή άμμο ερήμου του κόσμου, την έρημο Ρουμπ αλ Χαλί.

Το Σουλαϊγίλ κατοικείται ως επί το πλείστον από την φυλή Νταουασίρ. Η βάση βαλλιστικών πυραύλων Αλ Σουλαϊγίλ χτίστηκε το 1987-1988 στην κοιλάδα 25 χιλιόμετρα βόρεια της πόλης.
Τζέρι Τρέινορ

Ο Τζέρι Τρέινορ (γέννηση: 21 Ιανουαρίου 1977) είναι αμερικανός ηθοποιός. Έγινε γνωστός από τη συμμετοχή του στις σειρές του Nickelodeon "Drake & Josh", ως Τρελός Στιβ και iCarly, ως Σπένσερ Σέι.
Γρανιτσιώτης

Ο Γρανιτσιώτης είναι ποταμός στα βορειοδυτικά του νομού Ευρυτανίας. Είναι παραπόταμος του Αχελώου. Περνάει μέσα από το χωριό Γρανίτσα..
Ρι Τσουν-χι

Η Ρι Τσουν-χι είναι συνταξιούχος τηλεπαρουσιάστρια που εργαζόταν για την Κεντρική Τηλεόραση της Βορείου Κορέας (KCTV). Είναι γνωστή για τον παθιασμένο και συναισθηματικό τρόπο με τον οποίο εκφωνεί τις ειδήσεις, πολλές φορές κλαίγοντας και ουρλιάζοντας στην οθόνη. Η Ρι εκφώνησε την επίσημη ανακοίνωση του θανάτου του Κιμ Ιλ-σονγκ το 1994 και του Κιμ Τζονγκ-ιλ το 2011. Σε ντοκιμαντέρ που γυρίστηκε για εκείνη το 2012, η Ρι Τσουν-Χι είπε ότι θέλει να αποσυρθεί από τις κάμερες για να δώσει την ευκαιρία σε νέες κοπέλες. Περιοδικά επανεμφανίζεται στην τηλεόραση, κυρίως για να ανακοινώσει πυρηνικές δοκιμές και εκτοξεύσεις πυραύλων.
Σουέτσι

Το Σουέτσι (Αλβανικά: "Shuec") είναι χωριό στην Αλβανία στην επαρχία Δεάβολης, του νομού Κορυτσάς.
Τετζέν

Το Τετζέν (τουρκμενικά: Tejen) είναι πόλη που βρίσκεται σε όαση της ερήμου Καρακούμ, στην Επαρχία Αχάλ του Τουρκμενιστάν. Βρίσκεται κατά μήκος της εθνικής οδού Μ37, μεταξύ του Ντουσάκ και Μέρυ, και οδικώς βρίσκεται 223 χιλιόμετρα νοτιοανατολικά της Ασγκαμπάτ. Έχει πληθυσμό περίπου 52,000 κατοίκων. Στα ανατολικά είναι η μεγαλύτερη πόλη Μερβ.

Η πόλη περιέχει το Τζαμί Τσαρμάν Αχούν, το Ξενοδοχείο Τετζέν, και υπάρχουν πολλά εργοστάσια λιπασμάτων και κλωστοϋφαντουργίας.
Παλμανόβα

Η Παλμανόβα (Ιταλικά: "Palmanova") είναι πόλη και δήμος στη βορειοανατολική Ιταλία. Η πόλη είναι ένα εξαιρετικό παράδειγμα ενός φρουρίου σχήματος αστεριού της Ύστερης Αναγέννησης, που χτίστηκε από τους Βενετούς το 1593. Οι οχυρώσεις συμπεριλήφθηκαν στον κατάλογο των Μνημείων Παγκόσμιας Κληρονομιάς της UNESCO ως μέρος των Βενετσιάνικων Έργων Άμυνας μεταξύ του 15ου και 17ου αιώνα: "Κράτος της Ξηράς" - δυτικό "Κράτος της Θάλασσας" το 2017.
Μίχα Μέβλια

Ο Μίχα Μέβλια (), γεννημένος στις 12 Ιουνίου 1990, είναι Σλοβένος ποδοσφαιριστής που αγωνίζεται στη θέση του αμυντικού στη Ζενίτ Αγίας Πετρούπολης και στην Εθνική Σλοβενίας.
Σίλβιο Προτό

Ο Σίλβιο Προτό (αγγλικά: "Silvio Proto", 23 Μαΐου 1983) είναι Βελγο-Ιταλός επαγγελματίας ποδοσφαιριστής και πρώην διεθνής με την Εθνική Βελγίου, που αγωνίζεται ως τερματοφύλακας στη Σέριε Α, για τη Σ.Σ. Λάτσιο.

Ο Προτό έχει αγωνιστεί, πέρα από τον Ολυμπιακό, μόνο σε βελγικές ομάδες, οι οποίες ήταν οι ΡΑΑ Λουβιερουάζ, Μπέρσχοτ ΑΚ και η ΡΣΚ Άντερλεχτ, με την τελευταία να είναι και ο μεγαλύτερος σταθμός στην καριέρα του. Στην Άντερλεχτ αγωνιζόταν για 10 χρόνια, συμμετέχοντας σε πάνω από 320 επίσημα ματς, κατακτώντας τέσσερις φορές το Πρωτάθλημα και το Σούπερ Καπ και μία το Κύπελλο. Κατά την περίοδο που ήταν δανεικός στη δεύτερη, πέτυχε και το πρώτο του και μοναδικό γκολ στην καριέρα του.

Ο Προτό υπήρξε μέλος πολλών τμημάτων της Εθνική Βελγίου, αγωνιζόμενος στου U18, U19 και U21. Από το 2004 έως και το 2011 υπήρξε μέλος της Εθνική Βελγίου, με την οποία έκανε 13 επίσημες εμφανίσεις. Το 2014, συμπεριλήφθηκε στην αποστολή για το Παγκόσμιο Κύπελλο Ποδοσφαίρου 2014, αλλά ένας τραυματισμός του στέρησε την ευκαιρία της συμμετοχής, και αντικαταστάθηκε από τον Σαμί Μποσού.
Γκόρνο Καπίνοβο

Το Γκόρνο Καπίνοβο (Βουλγαρικά: "Горно Къпиново") είναι χωριό στη Νότια Βουλγαρία. Βρίσκεται στο δήμο Κιρκόβου, στην επαρχία Κάρτζαλι. Το χωριό απέχει 13 χλμ. από το δημοτικό κέντρο Κίρκοβο.

Οι κοντινότερες πόλεις είναι: το Τζέμπελ 39 χλμ., το Μόμτσιλγκραντ και το Ζλάτογκραντ 43 χλμ. και το κέντρο της πόλης Κάρτζαλι στα 58 χλμ. Το χωριό βρίσκεται 26 χλμ. από το συνοριακό σημείο ελέγχου Μακάζα - Νυμφαία.
Γιώργος Βέλτσος

Ο Γιώργος Βέλτσος (γενν. 1944) είναι Έλληνας κοινωνιολόγος, επικοινωνιολόγος, πρώην καθηγητής πανεπιστημίου, θεατρικός συγγραφέας και ποιητής.
Ζαν Μπερά

Ο Ζαν Μπερά (πλήρες ονοματεπώνυμο Ζαν - Μαρί Μπερά) (Νίκαια Γαλλίας 16 Φεβρουαρίου 1921 - τέως Δυτικό Βερολίνο 1η Αυγούστου 1959 ήταν Γάλλος οδηγός αγώνων. Στη Φόρμουλα 1 αγωνίστηκε από το 1952 μέχρι και το 1959. Συνολικά έλαβε μέρος σε 53 Γκραν Πρι. Το 1ο από αυτά ήταν το Ελβετικό Γκραν Πρι του 1952 και το τελευταίο το Γαλλικό Γκραν Πρι του 1959. Κατά τη συμμετοχή του αυτή το μοναδικό αποτέλεσμα το οποίο σημείωσε ήταν 9 νίκες σε Γκραν Πρι. Την 1η Αυγούστου του 1959 διεξήχθη ένας αγώνας μονοθεσίων ανεξάρτητος απ' τη Φόρμουλα 1 στην πίστα AVUS μια εβδομάδα πριν το Γκραν Πρι Γερμανίας, στον οποίο ο Μπερά πήρε μέρος. Ο καιρός στην περιοχή στην οποία βρισκόταν η πίστα ήταν πολύ βροχερός κι αυτό είχε σαν αποτέλεσμα γύρω στο μέσο του αγώνα το μονοθέσιο το οποίο οδηγούσε ο Μπερά να ξεφύγει από την πορεία του και να πέσει με περισσότερα από 300 χλμ/ώρα επάνω στον τοίχο κι αυτός ν' ανασυρθεί απ' τα συντρίμμια νεκρός. Ήταν μόλις 38 ετών.
Ντόλνο Καπίνοβο

Το Ντόλνο Καπίνοβο (Βουλγαρικά: "Долно Къпиново") είναι χωριό στη Νότια Βουλγαρία. Βρίσκεται στο δήμο Κιρκόβου, στην επαρχία Κάρτζαλι. Το χωριό απέχει 9 χλμ. από το δημοτικό κέντρο Κίρκοβο.

Οι κοντινότερες πόλεις είναι: το Τζέμπελ 35 χλμ., το Ζλάτογκραντ και το Μόμτσιλγκραντ 39 χλμ., η Κομοτηνή 46 χλμ., το Κρούμοβγκραντ 52 χλμ. και το κέντρο της πόλης Κάρτζαλι στα 54 χλμ. Το χωριό απέχει 21 χλμ. από το συνοριακό σημείο Μακάζα - Νυμφαία και 44 χλμ. από το συνοριακό σημείο ελέγχου Ζλάτογκραντ - Θέρμες.
Αβδηρίτες

Οι όροι Αβδηρίτες και Σχολή των Αβδήρων αναφέρονται σε φιλοσοφικό κίνημα, το οποίο γεννήθηκε στην παραθαλάσσια πόλη των Αβδήρων, κατά τις απαρχές της κλασικής εποχής. Το συγκεκριμένο κίνημα σχεδιάστηκε σε ιδεολογικό επίπεδο από τους Λεύκιππο και, κυρίως, Δημόκριτο, δημιουργούς του κινήματος του ατομισμού.
Λε Μπαρκαρές

Το Λε Μπαρκαρές (γαλλικά: "Le Barcarès", καταλανικά: "El Barcarès") είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Μπαρκαρεζιέν (γαλλικά: "Barcarésiens").
Σέρεν Όπτι

Ο Σέρεν Όπτι ("Sören Hans Brad Opti", γεννημένος στις 16 Μαΐου 1997) είναι αθλητής της αντιπτέρισης από το Σουρινάμ. Αγωνίστηκε στους Θερινούς Ολυμπιακούς Αγώνες του 2016 που διοργανώθηκαν στη Βραζιλία, όπου έχασε στη φάση των ομίλων και δεν κατάφερε να προκριθεί στον επόμενο γύρο. Επίσης, ήταν ο σημαιοφόρος της χώρας του στην τελετή έναρξης των Ολυμπιακών Αγώνων.
Περιφέρεια Αχάλ

Η Περιφέρεια Αχάλ (τουρκμενικά: Ahal welaýaty, από το περσικό آخال Axāl) είναι μια από τις περιφέρειες του Τουρκμενιστάν. Βρίσκεται στο κεντρονότιο τμήμα της χώρας, και συνορεύει με το Ιράν και το Αφγανιστάν. Καταλαμβάνει έκταση 97.160 τ.χλμ. και έχει πληθυσμό 939.700 κατοίκων (εκτίμηση 2005).
Ντεστιζέρ Μιουσφικά Καντινεφέντι

Η Ντεστιζέρ Μιουσφικά Καντινεφέντι (Οθ. Τούρκικα:ديستيزر موسفيكا كادنيسندي) (Τούρκικα: "Destizer Müşfika Kadınefendi", 10 Δεκεμβρίου 1867 - 16 Ιουλίου 1961) ήταν η όγδοη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu Dördüncü Destizer Müşfika Kadın Efendi Hazretleri
Έλεν Φέιν

Η Έλεν Φέιν (αγγλικά: "Helen Fein", 1934 - Νέα Υόρκη) είναι ιστορική κοινωνιολόγος και καθηγήτρια με εξειδίκευση στις γενοκτονίες, ανθρώπινα δικαιώματα, και φαινόμενα μαζικής βίας.Υπήρξε ιδρυτικό μέλος της Διεθνής Ένωσης Μελετητών Γενοκτονιών ("IAGS") και διετέλεσε η πρώτη πρόεδρος του, ενώ είναι επίσης η εκτελεστική διευθύντρια του "Ινστιτούτου για την Μελέτη της Γενοκτονίας" στο πανεπιστήμιο Σίτυ της Νέας Υόρκης.
Σβέρνιτσα

Η Σβέρνιτσα (αλβ. "Zvërnec") είναι χωριό της Αλβανίας που κατοικείται από Έλληνες.Το χωριό αυτό, μαζί με τη γειτονική Νάρτα, αποτελούν ελληνόφωνους θύλακες, στην περιοχή βόρεια του Αυλώνα. Η γύρω περιοχή είναι γεμάτη από αλυκές. Η λιμνοθάλασσα της Νάρτας, η οποία φιλοξενεί ένα μοναδικό οικοσύστημα, βρίσκεται στα βόρεια του χωριού,ενώ στον Νότο βρέχεται από θάλασσα.
Ίσραελ Τσάρνυ

Ο Ίσραελ Τσάρνυ (αγγλικά: "Israel W. Charny", εβραϊκά:ישראל טשרני, γ.1931, Νέα Υόρκη) είναι αμερικανοισραηλινός ψυχολόγος και μελετητής γενοκτονιών. Αποτελεί τον επιμελητή της δίτομης "Εγκυκλοπαίδειας Γενοκτονίας" "(Encyclopedia of Genocide)", εκτελεστικός διευθυντής του Ινστιτούτου για το Ολοκαύτωμα και Γενοκτονία στην Ιερουσαλήμ, ενώ υπήρξε ιδρυτικό στέλεχος της Διεθνούς Ένωσης Μελετητών Γενοκτονιών και πρόεδρος της κατά την περίοδο 2005-2007.
Ρόμπερτ Μέλσον

Ο Ρόμπερτ Μέλσον (αγγλικά: "Robert Melson", 1937) είναι ομότιμος καθηγητής πολιτικών επιστημών και μέλος του προγράμματος εβραϊκών μελετών στο πανεπιστήμιο Περντιού στην Ιντιάνα των ΗΠΑ. Υπήρξε ιδρυτικό μέλος της Διεθνούς Ένωσης Μελετητών Γενοκτονιών ("IAGS") και το 2003-2005 διετέλεσε πρόεδρος της. Κατά την περίοδο 2006-2007 υπήρξε επίσης διακεκριμένος καθηγητής στο "Κέντρο Μελετών Ολοκαυτώματος και Γενοκτονιών" του πανεπιστημίου Κλαρκ στην Μασαχουσέτη.

Ο ίδιος διαθέτει πτυχίο "Μαθηματικών και Ανθρωπισμού" από το Τεχνολογικό Ινστιτούτο της Μασαχουσέτης, ενώ στο ίδιο ίδρυμα απέκτησε το διδακτορικό του σχετικά με τις πολιτικές επιστήμες. Η εξειδίκευση του είναι η μελέτη των εθνικών συγκρούσεων και γενοκτονιών. Το ενδιαφέρον του πηγάζει από βιώματα της οικογένειας του στην Ευρώπη όπου ο πατέρας του ήταν επιζήσας του Ολοκαυτώματος, ενώ ο ίδιος ο Μέλσον έχει εμπειρία κατά την περίοδο όπου βρέθηκε στην Νιγηρία την περίοδο 1964-1965 λίγο πριν την έναρξη του νιγηριανού εμφυλίου πολέμου.
Χριστόδουλος Μπαλάνος

Ο Χριστόδουλος Μπαλάνος (; - 1821) ήταν προύχοντας της Θεσσαλονίκης, επιχειρηματίας και μέλος της Φιλικής Εταιρείας.
Αλεχάντρα Μπάρρος

Η Αλεχάντρα Μπάρρος ("Alejandra Yuriana Barros del Campo Sánchez", 11 Αυγούστου 1971 -) είναι Μεξικανή ηθοποιός. Έγινε γνωστή στο κοινό από την τηλενουβέλα "Mariana de la Noche".
Carrefour

Η Carrefour είναι ένας γαλλικός πολυεθνικός λιανοπωλητής που εδρεύει στο Boulogne Billancourt της Γαλλίας, στο διαμέρισμα Hauts-de-Seine κοντά στο Παρίσι. Είναι μια από τις μεγαλύτερες αλυσίδες υπεραγορών στον κόσμο (με 1.462 καταστήματα στα τέλη του 2016). Η Carrefour δραστηριοποιείται σε περισσότερες από 30 χώρες, στην Ευρώπη, την Αμερική, την Ασία και την Αφρική. Η λέξη "Carrefour" στα γαλλικά σημαίνει "σταυροδρόμι" και "δημόσια πλατεία" στα γαλλικά. Η εταιρεία αποτελεί συστατικό στοιχείο του δείκτη μετοχών της Euro Stoxx 50.
Γιάκοπο ντα Μπολόνια

Ο Γιάκοπο ντα Μπολόνια (Jacopo da Bologna, fl. 1340 – 1386;) ήταν Ιταλός συνθέτης του 14ου αιώνα. Άκμασε στην αποκαλούμενη εποχή τού "τρετσέντο" (trecento) ή της περιόδου που, μερικές φορές, αναφέρεται ως ιταλική "αρς νόβα" (ars nova).
Νέστωρ ο Λαρανδεύς

Ο Λεύκιος Σεπτίμιος Νέστωρ (λατινικά: "Lucius Septimus Nestor") ή Νέστωρ ο Λαρανδεύς, ήταν Έλληνας ποιητής με καταγωγή από τα Λάρανδα στην Λυκαονία κοντά στην Καππαδοκία της Μικράς Ασίας, ο οποίος έζησε στα τέλη του 2ου με αρχές του 3ου αιώνα. Συνέθεσε αρκετά ποιήματα σχετικά με διάφορα θέματα κατά την παράδοση των ελληνιστικών ποιητών όπως ο Νίκανδρος και ο Παρθένιος, ωστόσο το σημαντικότερο έργο του φαίνεται πως υπήρξε η λειπογραμματική Ιλιάδα στο οποίο έκανε επίδειξη της ποιητικής δεξιότητας του και των γνώσεων του περί των Ομηρικών κειμένων.
Νικόλαος Χατζηζήσης

Ο Νικόλαος Χατζηζήσης (1930) είναι Έλληνας στρατιωτικός (αντισυνταγματάρχης Πεζικού, μετά την αποκατάσταση της δημοκρατίας καθαιρέθηκε στον βαθμό του απλού στρατιώτη) ο οποίος υπήρξε ηγετικό στέλεχος της χούντας των συνταγματαρχών και διατέλεσε διοικητής του ΕΑΤ-ΕΣΑ, όπου ξυλοκόπησε και βασάνισε αντιστασιακούς. Καταδικάστηκε στις δίκες των βασανιστών και έμεινε κρατούμενος στις φυλακές έως το 1994.
Πακ Ντου-ικ

Ο Πακ Ντου-ικ (Τζόσονγκουλ: 박두익, Χάντσα: 朴斗翼, γεννηθείς στις 17 Μαρτίου 1942) είναι Βορειοκορεάτης πρώην ποδοσφαιριστής.
Στέφανος Σγούρος

Ο Στέφανος Σγούρος (Πουλάδες Κέρκυρας, 1924 - Κέρκυρα, 31 Αυγούστου 2017) ήταν Έλληνας ζωγράφος και αγιογράφος της Επτανησιακής Σχολής που διακρίθηκε κυρίως στην τοπιογραφία και την ανθρώπινη μορφή.
Γκαστόνε Μοσκίν

Ο Γκαστόνε Μοσκίν ("Gastone Moschin", 8 Ιουνίου 1929 - 4 Σεπτεμβρίου 2017) ήταν Ιταλός ηθοποιός της τηλεόρασης, του κινηματογράφου και του θεάτρου.
Ντουόμο του Μιλάνου

O Ντουόμο του Μιλάνου (ιταλικά: "Duomo di Milano") είναι καθεδρικός ναός στο Μιλάνο, Ιταλία. Είναι αφιερωμένος στο Γενέσιο της Θεοτόκου και αποτελεί έδρα του αρχιεπισκόπου Μιλάνου. Ο γοτθικός καθεδρικός χρειάστηκε σχεδόν έξι αιώνες για να ολοκληρωθεί. Είναι η μεγαλύτερη εκκλησία στην Ιταλία, αφού η βασιλική του Αγίου Πέτρου βρίσκεται στο Βατικανό, και τρίτη μεγαλύτερη στον κόσμο.
Κομοτηναίικη κορυφογραμμή

Η Κομοτηναίικη κορυφογραμμή ή το Κομοτηναίικο πεδίο χιονιού είναι κορυφογραμμή βουνών στο νότιο τμήμα της Ανατολικής Ροδόπης, βόρεια της Κομοτηνής, στα εδάφη της βόρειας Ελλάδας, Νομός Ροδόπης και της Νότιας Βουλγαρίας, Επαρχία Κάρτζαλι.

Κατηγορία:Κομοτηνή
Κατηγορία:Βουνά της Ροδόπης
Σιδηροδρομικός Σταθμός Δοξαρά

Ο Σιδηροδρομικός Σταθμός Δοξαρά είναι σιδηροδρομικός σταθμός στο Δοξαρά της Λάρισας. Βρίσκεται ακριβώς δυτικά του χωριού. Εξυπηρετείται από τα τρένα προς τη Θεσσαλονίκη, τη Λάρισα και τον Παλαιοφάρσαλο.

Στις 10 Απριλίου 1924 στον ΣΣ Δοξαρά, συνέβη η πρώτη ληστεία τραίνου στην Ελλάδα.

Στις 16 Ιανουαρίου 1972, στην περιοχή ανάμεσα στα Ορφανά και στον Δοξαρά συνέβη πολύνεκρο σιδηροδρομικό δυστύχημα από την σύγκρουση αμαξοστοιχιών στην τότε μονή σιδηροδρομική γραμμή.
Τατζικική Σοβιετική Εγκυκλοπαίδεια

Η Τατζικική Σοβιετική Εγκυκλοπαίδεια (τατζικικά: Энциклопедияи советии тоҷик) είναι η πρώτη καθολική εγκυκλοπαίδεια στην Τατζικική γλώσσα, η οποία δημοσιεύθηκε στο Ντουσαμπέ από το 1978 έως το 1988 σε οκτώ τόμους. Ένας επιπλέον τόμος, ο Τατζικική ΣΣΔ", "δημοσιεύθηκε στα Τατζικικά και τα Ρώσικα. 

Ο κύριος συντάκτης ήταν ο πρόεδρος της Ακαδημίας Επιστημών της Τατζικικής ΣΣΔ, Μουχαμέντ Ασίμοφ.
Στάρτσοβο

Το Στάρτσοβο (Βουλγαρικά: "Старчево" ή "Старчово", "Στάρτσεβο" ή "Στάρτσοβο") είναι οικισμός στη Βουλγαρία. Βρίσκεται στο δήμο Πετριτσίου στην επαρχία Μπλαγκόεβγκραντ, στο νότιο τμήμα της χώρας, 130 χλμ. νότια της πρωτεύουσας Σόφιας. Το υψόμετρο του Σταρτσόβου είναι 234 μέτρα πάνω από την επιφάνεια της θάλασσας και υπάρχουν 624 κάτοικοι. Στο χωριό βρίσκεται ο Ιερός Ναός Αγίου Μηνά, στον οποίον κάθε χρόνο πραγματοποιείται θεία λειτουργία στα ελληνικά.
Γκαλερία Βιτόριο Εμανουέλε Β΄

thumb|250px|Το εσωτερικό της Γκαλερία
Η Γκαλερία Βιτόριο Εμανουέλε Β΄ (ιταλικά: "Galleria Vittorio Emanuele II") είναι εμπορικό κέντρο το οποίο βρίσκεται στο Μιλάνο. Στεγάζεται σε μια τετραώροφη διπλή στοά με γυάλινη οροφή, η οποία σχεδιάστηκε το 1861 και χτίστηκε από τον αρχιτέκτονα Τζουζέπε Μενγκόνι ανάμεσα στο 1865 και το 1877. Έχει πάρει το όνομά της από τον Βίκτορα Εμμανουήλ Β΄, τον πρώτο βασιλιά του βασιλείου της Ιταλίας.
Καζακική Σοβιετική Εγκυκλοπαίδεια

Η Καζακική Σοβιετική Εγκυκλοπαίδεια (καζακικά: Қазақ Кеңес энциклопедиясы) ήταν μια εγκυκλοπαίδεια πολλαπλών χρήσεων από το Καζακστάν, η οποία εκδόθηκε στην ΕΣΣΔ. Η "Καζακική Σοβιετική Εγκυκλοπαίδεια" τυπώθηκε σε 12 τόμους στο Αλμάτι από το 1972 έως το 1978. Ένας επιπλέον τόμος, με το όνομα Καζακική ΣΣΔ, εκδόθηκε στα Καζακικά και στα Ρώσικα το 1985. Συνολικά η εγκυκλοπαίδεια είχε 48.931 άρθρα.
Ποιμενικός Κεντρικής Ασίας

Ο Ποιμενικός Κεντρικής Ασίας ("Alabai") είναι μια αρχαία φυλή σκύλου από τις περιοχές της Κεντρικής Ασίας. Δεν είναι αποτελέσματα τεχνητής επιλογής αλλά μια φυσική φυλή σκύλου που οι λαοί της Κεντρικής Ασίας αποκαλούν "Alabai". Παραδοσιακά η φυλή χρησιμοποιήθηκε για φύλαξη κοπαδιών, καθώς και για προστασία.

Ο "Central Asian Ovcharka" ("CAO") είναι μια μεγαλόσωμη φυλή σκύλου αναγνωρισμένη από το FCI, ως έναν μολοσσοειδή τύπο σκύλου της σοβιετικής εποχής υπό ρωσικής προστασίας. Πολυάριθμοι εκπρόσωποι της φυλής βρίσκονται στη Ρωσία, και πολλά κυνοτροφεία χαρακτηρίζουν τη φυλή ως μία από τις πιο δημοφιλείς στη χώρα.
Γουαϊνγκάπου

Το Γουαϊνγκάπου (ινδονησιακά: Waingapu) είναι η μεγαλύτερη πόλη στο νησί Σούμπα, στην Ανατολική Νούσα Τενγκάρα, στην Ινδονησία. Είναι η πρωτεύουσα της Αντιβασιλείας του Σούμπα Τιμούρ. Η υποεπαρχιακή πόλη έχει πληθυσμό περίπου 52.755 κατοίκων.

Το Αεροδρόμιο "Ούμπου Μεχάνγκ Κούντα' (IATA: WGP - ICAO: WRRW) του Σούμπα Τιμούρ βρίσκεται στο Γουαϊνγκάπου, και η πόλη εξυπηρετείται με πλοία από τα κοντινά νησιά.
Λευκορωσική Σοβιετική Εγκυκλοπαίδεια

Η Λευκορωσική Σοβιετική Εγκυκλοπαίδεια (Λευκορωσικά: Беларуская Савецкая Энцыклапедыя) είναι η πρώτη καθολική εγκυκλοπαίδεια στην Λευκορωσική γλώσσα σε 12 τόμους τυπωμένους στο Μινσκ, από το 1969 έως το 1975. 

Περισσότεροι από πέντε χιλιάδες συγγραφείς έγραψαν για την εγκυκλοπαίδεια, συμπεριλαμβανομένων 125 ακαδημαϊκών και μελών της Ακαδημίας Επιστημών της ΛΣΣΔ ή της Ακαδημίας Επιστημών της ΕΣΣΔ και των παραρτημάτων της. Πάνω από το 85% των συγγραφέων έζησαν και εργάστηκαν στην Λευκορωσική ΣΣΔ.

Οι πρώτοι έντεκα τόμοι περιέχουν εγκυκλοπαιδικά άρθρα, ενώ ο δωδέκατος ήταν αφιερωμένος στην ΛΣΣΔ. Ο συνολικός αριθμός των άρθρων στην εγκυκλοπαίδεια είναι 34.409, εκ των οποίων περίπου το 40% είναι αφιερωμένο σε θέματα της Λευκορωσίας. Υπάρχουν περίπου 6.000 άρθρα για την ιστορία, περίπου 10.000 για τις φυσικές επιστήμες, περίπου 6.700 για την γεωγραφία, γύρω στα 6.800 για τον πολιτισμό και περίπου 7.000 βιογραφικά. 

Οι δώδεκα τόμοι περιέχουν 112 έγχρωμα ένθετα (1554 εικόνες και 172 χάρτες), 215 ασπρόμαυρα ένθετα (3002 απεικονίσεις) και περίπου 8.000 εικόνες και 500 χάρτες που περιλαμβάνονται στο κείμενο.
Ολυμπία Φράγκου-Ψυχοπαίδη

Η Ολυμπία Φράγκου-Ψυχοπαίδη (16 Μαρτίου 1944 – 14 Αυγούστου 2017) ήταν μουσικολόγος με σπουδαία συμβολή στο πεδίο της Αισθητικής και Κοινωνιολογίας της Μουσικής. Γεννήθηκε στο Βόλο. Ήταν παντρεμένη με τον καθηγητή Φιλοσοφίας Κοσμά Ψυχοπαίδη. Ξεκίνησε τις μουσικές της σπουδές σε ηλικία πέντε ετών. Σπούδασε στη Νομική Σχολή του ΕΚΠΑ και συνέχισε τις σπουδές της στη φιλοσοφία, τη μουσικολογία και τις κοινωνικές επιστήμες, ως φοιτήτρια του Τέοντορ Αντόρνο, του Λούντβιχ Φίνσερ και του Χέρμπερτ Σνέντελμπαχ στο Πανεπιστήμιο Goethe της Φρανκφούρτης.

Το 1985 ίδρυσε το περιοδικό "Μουσικολογία", το πρώτο εξειδικευμένο επιστημονικό περιοδικό περί μουσικής στην Ελλάδα, του οποίου υπήρξε δια βίου διευθύντρια. Από το 1991 διετέλεσε καθηγήτρια του Τμήματος Μουσικών Σπουδών στο Πανεπιστήμιο Αθηνών (καθώς και πρόεδρός του την περίοδο 2004-2006), ενώ παράλληλα υπήρξε ιδρυτικό μέλος της Εταιρείας Συγκριτικής Γραμματολογίας και Φιλολογίας, καθώς και του Αρχείου και Βιβλιοθήκης της Ελληνικής Μουσικής, σύμβουλος και συγγραφέας της Εγκυκλοπαίδειας "Die Musik in Geschichte und Gegenwart" ("MGG"), του "Storia universale della musica" (Mondadori) και του "Lettres européennes. Histoire de la littérature européenne" (Hachette), σύμβουλος της Μεγάλης Μουσικής Βιβλιοθήκης της Ελλάδος «Λίλιαν Βουδούρη», παραγωγός επιμορφωτικών εκπομπών για μουσική στο Γ΄ Πρόγραμμα της ΕΡΤ και ερευνήτρια για την Ελληνική Έντεχνη Μουσική στο Ίδρυμα Μεσογειακών Ερευνών.
Βασίλειο των Οστρογότθων

Το Βασίλειο των Οστρογότθων το οποίο λεγόταν επίσημα Βασίλειο της Ιταλίας δημιουργήθηκε από τους Οστρογότθους την περίοδο 493 - 553 στην Ιταλική χερσόνησο και τις γειτονικές περιοχές. Στην Ιταλία οι Οστρογότθοι υπό την ηγεσία του Θεοδώριχου του Μέγα εκθρόνισαν και σκότωσαν τον Οδόακρο Γερμανό στρατιωτικό ο οποίος είχε εκθρονίσει τον Ρωμύλο Αυγουστύλο τελευταίο αυτοκράτορα της Δυτικής Ρωμαϊκής Αυτοκρατορίας (476). Υπό την ηγεσία του Θεοδώριχου του Μέγα του γενάρχη των Οστρογότθων βασιλέων της Ιταλίας το βασίλειο έφτασε στο αποκορύφωμα της δόξας του, τα εδάφη του επεκτείνονταν από την Γαλλία μέχρι την Σερβία.
Μπρανισλάβ Ταράσκιεβιτς

Ο Μπρανισλάβ Αντάμαβιτς Ταράσκιεβιτς (λευκορωσικά: Браніслаў Адамавіч Тарашкевіч, Λατσίνκα: Branisłaŭ Taraškievič, ρωσικά: Бронислав Адамович Тарашкевич, λιθουανικά: Bronislavas Taraškevičius, πολωνικά: Bronisław Adamowicz Taraszkiewicz, 20 Ιανουαρίου 1892 – 29 Νοεμβρίου 1938) ήταν Λευκορωσικό δημόσιο πρόσωπο, πολιτικός και γλωσσολόγος. 

Ήταν ο δημιουργός της πρώτης τυποποίησης της σύγχρονης γλώσσας της Λευκορωσίας στις αρχές του 20ου αιώνα. Το πρότυπο αργότερα ρωσοποιήθηκε από τις Σοβιετικές αρχές. Ωστόσο, η προ-ρωσοποιημένη (κλασική) έκδοση του προτύπου ήταν και εξακολουθεί να χρησιμοποιείται ενεργά από τους διανοούμενους και την Λευκορωσική διασπορά και αναφέρεται ανεπίσημα ως Ταρασκιέβιτσα, προς τιμήν του Μπρανισλάβ Ταράσκιεβιτς. 

Ο Ταράσκιεβιτς ήταν μέλος του υπόγειου Κομμουνιστικού Κόμματος της Δυτικής Λευκορωσίας (ΚΚΔΛ) στην Πολωνία και φυλακίστηκε για δύο χρόνια (1928-1930). Επίσης, ως μέλος του Λευκορωσικού Αντιπροσωπευτικού Σύλλογου (λευκορωσικά: Беларускі пасольскі клуб, Byelaruski pasol'ski klub), ήταν βουλευτής του πολωνικού Κοινοβουλίου (Σέιμ) την περίοδο 1922-1927. Μεταξύ άλλων, είχε μεταφράσει το Παν Ταντέους στα Λευκορωσικά, και το 1969 ένα Λευκορωσικό γυμνάσιο στο Μπιέλσκ Ποντλάσκι ονομάστηκε προς τιμήν του. 

Το 1933 αφέθηκε ελεύθερος λόγω της αποφυλάκισης ενός Πολωνο-Σοβιετικού κρατούμενου σε αντάλλαγμα τον Φραντσισάκ Αλιάχνοβιτς, ενός Λευκορώσου δημοσιογράφου και θεατρικού συγγραφέα που φυλακίστηκε σε ένα Γκουλάγκ, και έζησε στην Σοβιετική εξορία από τότε.

Έπεσε θύμα της Μεγάλης Εκκαθάρισης στα τέλη της δεκαετίας του 1930.
Ζλάτκο Γκριμπότιτς

Ο Ζλάτκο Γκριμπότιτς είναι Σέρβος πρώην ποδοσφαιριστής και προπονητής ποδοσφαίρου. Ως ποδοσφαιριστής αγωνίστηκε κυρίως στον Ερυθρό Αστέρα. Συμμετείχε ακόμη στην Εθνική Γιουγκοσλαβίας, παίρνοντας μέρος στο Παγκόσμιο Κύπελλο Ποδοσφαίρου 1982. Στη συνέχεια διετέλεσε προπονητής σε αρκετές ομάδες.
American Truck Simulator

Το American Truck Simulator είναι βιντεοπαιχνίδι προσομοίωσης οδήγησης το οποίο κυκλοφόρησε το 2016 και λειτουργεί ως prequel του "Euro Truck Simulator 2". Δημιουργήθηκε από την τσεχική εταιρεία SCS Software. Το παιχνίδι ανακοινώθηκε, επίσημα, στην Electronic Entertainment Expo του 2015, αν και είχε ήδη ανακοινωθεί ότι είναι υπό ανάπτυξη ήδη από το Σεπτέμβριο του 2013. Τελικά, κυκλοφόρησε τον Φεβρουάριο του 2016.
Ανδρέας Φίκας

Ο Ανδρέας Φίκας (Γεννημένος, 15 Μαρτίου 1972) είναι Έλληνας Πρωταθλητής, Προπονητής και Υπεύθυνος Ακαδημίας στο άθλημα της αντισφαίρισης.
Κουμάκ

Το Κουμάκ (γαλλικά: "Koumac") είναι κοινότητα στην Βόρεια Επαρχία της Νέας Καληδονίας, ένα υπερπόντιο έδαφος της Γαλλίας στον Ειρηνικό Ωκεανό.
Φέθρυ Ντακ

thumb|200px|right|Ο Φέθρυ Ντακ.
Ο Φέθρυ Ντακ (αγγλ.: "Fethry Duck") είναι χαρακτήρας κινουμένων σχεδίων που δημιουργήθηκε το 1964 από τον Ντικ Κίννεϋ για την Ντίσνεϋ. Αν και ως χαρακτήρας δημιουργήθηκε στις Ηνωμένες Πολιτείες, έχει πρωταγωνιστήσει κυρίως σε έντυπα της ευρωπαϊκής αγοράς καθώς και στην Βραζιλία.
Αλίδες

Οι Αλίδες (αραβικά: ʿAlawīyūn) είναι οι απόγονοι του Αλί ιμπν Αμπού Τάλιμπ, γαμπρού του ισλαμικού προφήτη Μωάμεθ. Αποτελούν ειδική ομάδα μεταξύ της ευρύτερης οικογένειας του Μωάμεθ, των Χασεμιτών, απογόνων του Χάσιμ ιμπν Αμπντ Μανάφ, προπάππου του Μωάμεθ.

Αλίδες ονομάζονται γενικά όλοι οι απόγονοι του Αλί από τις γυναίκες και σκλάβες του. Οι απόγονοι του Αλί όμως από την Φατιμά, κόρη του Μωάμεθ, Χουσαΐν ιμπν Αλί και Χασάν ιμπν Αλί, κατέχουν ιδιαίτερη θέση στην ισλαμική θεολογία και ιστορία. Στο σιιτικό Ισλάμ αποτελούν κατ'αποκλειστικότητα, μαζί με τους γονείς τους, τον λεγόμενο «Λαό του Οίκου» (ahl al-Bayt) ή «Λαό του Μανδύα» (ahl al-kisāʾ), από τον οποίο αποκλειστικά μπορούν να προέρχονται οι νόμιμοι ιμάμηδες. Οι Αλίδες αυτοί (ενίοτε και Φατιμίδες, Fāṭimīyūn, χωρίς όμως να έχουν απαραίτητα σχέση με την ομώνυμη δυναστεία) χωρίζονται σε δυο κύριους κλάδους, τους Χασανίτες, απογόνους του Χασάν ιμπν Αλί, και τους Χουσαϊνίτες, απογόνους του Χουσαΐν ιμπν Αλί. Από τον 10ο αιώνα περίπου μέχρι και τον 19ο αιώνα οι Χασανίτες διακρίνονταν με τον τιμητικό τίτλο «σαρίφ» (sharīf), και οι Χουσεϊνίτες με τους τίτλους «σαγίντ» (sayyid). Σηματικός υποκλάδος είναι οι Ζαϊντίτες, απόγονοι του Ζαΐντ ιμπν Αλί, εγγονού του Χουσαΐν, και επικεφαλής του σιιτικού κλάδου των Ζαϊντίγια.